นิกเกอิปิดร่วง 229.97 จุด เยนแข็ง-ผิดหวังแถลงข่าว”ทรัมป์”
นิกเกอิปิดร่วง 229.97 จุด เยนแข็ง-ผิดหวังแถลงข่าว"ทรัมป์"
12 ม.ค. 2560

ดัชนีนิกเกอิตลาดหุ้นโตเกียวร่วงลงกว่า 200 จุดในวันนี้ โดยดัชนีนิกเกอิปิดลดลง 229.97 จุด หรือ 1.19% แตะที่ 19,134.70 จุด ซึ่งเป็นระดับต่ำที่สุดนับตั้งแต่วันที่ 30 ธ.ค.ที่ผ่านมาปิดที่ระดับต่ำสุดในรอบสองสัปดาห์ จากปัจจัยการแข็งค่าขึ้นของเงินเยนเมื่อเทียบกับดอลลาร์สหรัฐ หลังจากที่นายโดนัลด์ ทรัมป์ ว่าที่ประธานาธิบดีของสหรัฐไม่ได้ให้รายละเอียดที่ชัดเจนเกี่ยวกับนโยบายการคลัง ในระหว่างที่เขาแถลงข่าวอย่างเป็นทางการครั้งแรกเมื่อวานนี้ ทั้งยังระบุว่า ญี่ปุ่นเป็นหนึ่งในประเทศที่มีดุลการค้าที่ไม่สมดุลกับสหรัฐอเมริกา